

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ

1. ΔΗΜΟΣ ΑΘΗΝΑΙΩΝ

**ΓΡΑΦΕΙΟ ΑΝΤΙΔΗΜΑΡΧΟΥ**

**ΠΑΙΔΕΙΑΣ,ΨΗΦΙΑΚΗΣ ΔΙΑΚΥΒΕΡΝΗΣΗΣ**

**ΠΕΡΙΟΥΣΙΑΣ & ΔΟΜΗΣΗΣ**

**Λιοσίων 22, ΤΚ 10438**

**Τηλ.επικ/νιας :2105277540**

***Αθήνα, 20-03-2025***

 ***Προς***

***Διευθύνσεις & Εκπαιδευτικούς***

 ***των Γυμνασίων του Δήμου***

 ***Αθηναίων***

***ΘΕΜΑ:*** ***Πρόσκληση Συμμετοχής στον Μαθητικό Διαγωνισμό Ζωγραφικής με τίτλο:***

 ***"Οι τοίχοι έχουν τη δική τους ιστορία"***

***Αξιότιμοι Διευθυντές & Εκπαιδευτικοί,***

*Ο Δήμος Αθηναίων, αναγνωρίζοντας τη σημασία της δημιουργικής έκφρασης και της καλλιτεχνικής καλλιέργειας στη σχολική κοινότητα, διοργανώνει τον****Μαθητικό Διαγωνισμό Ζωγραφικής "Οι τοίχοι έχουν τη δική τους ιστορία"****για μαθητές Γυμνασίου!*

*Ο διαγωνισμός προσφέρει στους μαθητές μια μοναδική ευκαιρία να εκφράσουν τις σκέψεις και τα συναισθήματά τους μέσα από την τέχνη, ενώ παράλληλα στοχεύει:*

###### **Στην αισθητική αναβάθμιση των σχολικών χώρων,** δημιουργώντας εμπνευσμένα και καλαίσθητα περιβάλλοντα.

###### **Στην ενίσχυση της δημιουργικότητας και της αυτοέκφρασης,**  καλλιεργώντας καλλιτεχνικές δεξιότητες και αναδεικνύοντας ταλέντα.

###### **Στην ευαισθητοποίηση σε κοινωνικά ζητήματα,** ενισχύοντας την κριτική σκέψη και τον διάλογο μέσα από τρείς θεματικές ενότητες.

###### **Στην αλληλεπίδραση και τη συνεργασία των μαθητών,** προάγοντας τη συμμετοχικότητα και την ομαδικότητα.

###### **Τρία (3) έργα που θα επιλεγούν από κριτική Επιτροπή αποτελούμενη από εικαστικούς και εκπρόσωπο του Δήμου,**  **θα εκτυπωθούν** **σε τοίχο των αντίστοιχων τριών σχολείων.**

###### **Την εκτύπωση τους** θα αναλάβει ο Δήμος Αθηναίων και  **θα γίνει** σε μεγάλη κλίμακα αφήνοντας ένα μόνιμο καλλιτεχνικό αποτύπωμα στην εκπαιδευτική κοινότητα.

###### **Θεματικές του Διαγωνισμού**

###### Οι μαθητές μπορούν να επιλέξουν μία από τις τρεις θεματικές:

1. ***Ψηφιακός Κόσμος & Τεχνολογία***
2. ***Ιστορία & Περιβάλλον***
3. ***Αθλητισμός & Ολυμπιακά Ιδεώδη"***

###### **Υποβολή Συμμετοχών & Διαδικασία**

###### **Επισυνάπτουμε:**

###### **ενημερωτικό φάκελο** με αναλυτικές πληροφορίες για τους όρους και προϋποθέσεις

###### **οδηγίες για τη συμμετοχή,** σημεία έμπνευσης, το χρονοδιάγραμμα υλοποίησης.

###### **αφίσα** **ενημέρωσης για ανάρτηση στους χώρους του σχολείου.**

###### **Επικοινωνία & Διευκρινίσεις**

###### Για οποιαδήποτε απορία ή διευκρίνιση, μπορείτε να επικοινωνήσετε μαζί μας:

######  **Email:** p.charlaftis@athens.gr**Τηλέφωνα επικοινωνίας: 2105277534/2105277535**

###### **Τέλος, σας προσκαλούμε να στηρίξετε αυτή την πρωτοβουλία του Δήμου Αθηναίων, ενθαρρύνοντας τους μαθητές να αφήσουν το δικό τους καλλιτεχνικό αποτύπωμα στο σχολικό περιβάλλον.**

###### **Με εκτίμηση,**

 **Ο Αντιδήμαρχος Παιδείας, Ψηφιακής**

 **Διακυβέρνησης, Περιουσίας και Δόμησης**

 **Παναγιώτης – Πάρης Χαρλαύτης**